REPUBLIKA HRVATSKA

Poljoprivredna, prehrambena i veterinarska

škola Stanka Ožanića

Z A D A R

Klasa: 602-03/21-01/394

Urbroj: 2198-1-73-21-1

Zadar, 11. listopada 2021.

 **Z A P I S N I K**

sa sjednice Školskog odbora Poljoprivredne, prehrambene i veterinarke škole Stanka Ožanića, Zadar, održane dana 7. listopada 2021. godine u 9:30.

Nazočni članovi Školskog odbora:

1. Anastazia Milardović, dipl. ing., predsjednica Školskog odbora
2. Višnja Sikirić, dipl. ing., član
3. Iva Martinović, član
4. Alenko Kovač, dr. vet. med., član

Ostali nazočni:

1. Jelena Gulan, ravnateljica Škole
2. Veseljka Žmikić, tajnica Škole

Zapisničarka: Veseljka Žmikić

Anastazia Milardović, predsjednica Školskog odbora, uz pozdrav svim nazočnima, otvorila je sjednicu, Školskog odbora i utvrdila da su nazočna četiri (4) člana Školskog odbora te je predložila ***sljedeći***

***D n e v n i r e d :***

1. Verificiranje Zapisnika sjednice održane 8. rujna 2021. elektronskim putem.
2. Usvajanje Godišnjeg plana i programa rada Škole za 2021./2022. školsku godinu.
3. Usvajanje Kurikuluma za 2021./2022. školsku godinu.
4. Ostalo.

Dnevni red je jednoglasno usvojen.

***AD 1)***

Bez rasprave i primjedbi, Zapisnik sa sjednice Školskog odbora od 8. rujna 2021. (putem e-maila), ovjerovljen je jednoglasno.

***AD 2)***

Temeljem čl. 28. st. 8. Zakona o odgoju i obrazovanju u osnovnoj i srednjoj školi, Školski odbor je jednoglasno usvojio Godišnji plan i program rada Škole za 2021./2022. školsku godinu.

***AD3)***

Temeljem čl. 28. st. 7. Zakona o odgoju i obrazovanju u osnovnoj i srednjoj školi Školski odbor je jednoglasno usvojio Školski kurikulum za 2021./2022. školsku godinu.

***AD4)***

Školski odbor je dao prethodnu suglasnost za:

* raspisivanje natječaja za nastavnika/cu tjelesne i zdravstvene kulture, 16 sati nastave tjedno s ukupnom pripadajućom količinom radnog vremena, na neodređeno radno vrijeme;
* raspisivanje natječaja za nastavnika/cu matematike, puna norma, na neodređeno radno vrijeme;
* raspisivanje natječaja za nastavnika/cu poljoprivredne grupe predmeta, puna norma, na neodređeno radno vrijeme;
* raspisivanje natječaja za nastavnika/cu prehrambene grupe predmeta, 16 sati nastave tjedno s ukupnom pripadajućom količinom radnog vremena, do isteka mandata ravnateljici Škole;
* raspisivanje natječaja za voditelja/icu računovodstva, puna norma, na neodređeno radno vrijeme;
* raspisivanje natječaja za stručnog suradnika-psihologa, na određeno radno vrijeme, zamjena za bolovanje Jasne Matulić, prof. psihologije.
* Ravnateljica Škole izvijestila je Školski odbor o prodaji viška crnog grožđa po cijeni od 5.00 kn/kg.
* Ravnateljica Škole izvijestila je Školski odbor o planiranoj višednevnoj učioničkoj nastavi (ekskurziji) u Istru, učenika završnih razreda u 2021./2022. školskoj godini, koja bi se trebala ostvariti od 15. do 18. 10. 2021.

Sjednica je zaključena u 10:10 sati.

Zapisničarka: Predsjednica Školskog odbora:

Veseljka Žmikić, prof., tajnica Škole Anastazia Milardović, dipl. ing.